شەفەق نیوز/ سەرچەوەیگ خۆجێیگ وەرپرس، ئمڕوو یەکشەممە، خەوەردا لە مرافەیگ وەچەک ناونی پارێزکارەیل ئەندامیگ لە بەرەی تورکمانی و وەرپرسیگ تر لە شەپۆل عراقیون ک عەمار حەکیم سەرپەرشتیی کەێد، لەقەزای خورماتوو.
وەرپرسەگە ئەرا ئاژانس شەفەق نیوز وت: مرافەیگ لە قەزای خورماتوو لە ناو مەڕاسیم عاشوڕا بویەو ناونی کەسەیل پارێزکار ئەندام بەرەی تورکمانی موختار ئۆغڵۆ، وپارێزکارەیل موڕاد تەرزی ئەندام شەپۆل عراقیون لەوەر ناکۆکی وەرینیگ.
سەرچەوەگە ک نێخوازێد ناوی ئاشکرابوود وت: لایەنە حکومەتی وئەمنیەگان رووداوەگە گپەوکردن وەبی زەرەد وزیان.
لەلای خوەییش حەسەن تۆران جیگر وەرپرس بەرەی تورکمانی ئەرا ئاژانس شەفەق نیوز وت: ووردەکاریەیل رووداوەگە نادیارن، وچەوەڕی ئەنجام لێکۆڵینەوەگان کەیمن، وەبی ئاشکراکردن لە ووردەکاریەیلیگ تر.
میدیایل راگەیانن خەوەرەیلیگ باسکردن ک موختار ئۆغڵۆ سکرتێر بەرەی تورکمانی کەفتگەسە وەر هەوڵداینیگ ئەرا کوشتنی لەوەخت بەشداریی لە مەڕاسیم عاشوڕا لە دوزخورماتوو.
میدیایل راگەیانن خەوەرەیلیگ باسکردن ک موختار ئۆغڵۆ سکرتێر بەرەی تورکمانی کەفتگەسە وەر هەوڵداینیگ ئەرا کوشتنی لەوەخت بەشداریی لە مەڕاسیم عاشوڕا لە دوزخورماتوو.
